— Канечне, зь яе і трэба пачынаць. Трэба вярнуцца да Канстытуцыі 1994 году, а ўлічваючы, што прайшло досыць шмат часу, трэба і ў яе таксама ўнесьці зьмены і дапаўненьні. У тым ліку я мяркую, што для Беларусі пасада прэзыдэнта залішняя. Гэты інстытут не прайшоў выпрабаваньня дэмакратыяй, ня вытрымаў экзамэну часу, у нас прэзыдэнт стаў прычынай шматлікіх бедаў і выпрабаваньняў. Калі вярнуцца да той формы праўленьня, якая ў нас была да ўвядзеньня прэзыдэнцтва, дык гэта будзе аптымальная мадэль для Беларусі — парлямэнцкая дэмакратыя, дзе галоўным заканадаўчым органам стане сапраўды парлямэнт, а не цяперашні яго імітатар.